
Un vas „terra sigillata”pe care apare numele lui 
Decebal a fost descoperit în Bretania(Franţa) 
 
de Conf. Univ. dr. George V Grigore 
 
Poate nu multă lume cunoaşte faptul că în anul 1872 marele 
arheolog și istoric A. I. Odobescu, membru al Societății Academice 
Româneși al Comitetului Arheologic din București, atrăgea atenția 
într-o notă arheologică din revista „Columna lui Traian” despre o 
descoperire uluitoare, care nu trebuia trecută cu vederea. El scria 
despre descoperirea unui vas de lut inscripționat cu numele lui 
Decebal, undeva în Franţa, pe îndepărtatele ţărmuri ale istoricei zone 
Bretania, în cursul anului 1870. Bretania actuală este una dintre cele 
26 regiuni ale Franței și ocupă peninsula cu același nume din vestul 
țării, fiind scăldată de Marea Mânecii la nord și de Golful Biscaya la 
sud. Regiunea actuală corespunde în proporție de 80% cu provincia 
istorică Bretania, care mai includea inițial și marea majoritate a 
teritoriului din departamentul Loire-Atlantique din jurul orașului 
Nantes, capitala istorică a Ducatului de Bretania.Dar cum a fost 
descoperit într-o regiune geografică atât de îndepărtată acest tezaur 
„document” de mare însemnătate pentru neamul românesc, dar din 
pacate extrem de puțin sau deloc mediatizat în prezent? În anul 1870, 
un locuitor din orăşelul Blain, din departamentul Loire-Inférieure 
(care începând cu anul 1957 poartă denumirea de Loire-Atlantique) a 
început să sape o groapă adâncă în curtea sa, cu scopuri utilitare. La 
un moment dat a descoperit câteva bucăți sfărâmate dintr-un vas de lut 
antic realizat din pământ de culoare roşu aprins, smălţuit la suprafaţă, 
care i-au atras atenția. Acest tip de lut arheologii îl numeau la acea 
vreme „terra sigillata”, din cauza asemănării sale cu ceara roşie 

folosită în acea perioadă la sigilii.Descoperitorul, observând simboluri 
diferite și litere pe vas, a adunat fragmentele ceramice și le-a donat 
Muzeului de Arheologie de la Nantes, unde restauratorul Anatole de 
Barthelemy le potrivește și le lipește cu mare pasiune, rezultând din 
acest puzzle istoric incomplet, o latură a unui vas rotund, asemănător 
unui castron (crater), dar căruia îi lipsea baza, în partea superioara 
întrezărindu-se buza semicirculară a vasului.Nu se observa că ar fi 
existat și un mâner, fiind probabil unul dintre acele vase de lut pe care 
romanii le foloseau pentru a duce mâncarea la masă, formă de vas de 
lut care poate se mai întâlnește și acum în România, în unele zone 
tradiționale ale țării noastre.Plinius cel Bătrân (23 - 79 d.Hr ), din a 
cărui operă s-a păstrat până astăzi lucrarea „Naturalis Historia”, o 
enciclopedie a timpului în care a trăit acest autor (dar nu numai) , arată 
căîn acea perioadă era în obicei a se servi la masa în vase de lut, fapt 
pe care îl cunoaștem cu siguranță cu toții; ce știm mai puțin este că 
respectivele vase erau lucrate cu mare îngrijire și decorate cu 
ornamente realizate cu măestrie, uneori aceste vase ajungând la prețuri 
mari de vânzare. Vasele create din lut de tipul „terra sigillata” erau 
unele dintre cele mai preţuite atunci și au fost identificate cu piesele 
de olărie romană despre care vorbește Plinius, numindu-le „vase 
Samiane”. Fineţea acestui lut, culoarea sa roşie foarte plăcută ochiului, 
stratul subțire de smalţ și mai ales ornamentaţiile exterioare variate ce 
apar adeseori pe acesteane dovedesc faptul că au fost unele dintre cele 
mai perfecționate produse ale industriei olăritului din perioada în 
care stăpânirea romană se întindea pe aproape întreaga Europă 
(aproximativ sec. I-IV d. Hr.). Decorațiunile vaselor erau realizate fie 
cu ajutorul unei ştampile-matriţă, fie erau lucrate manual cu o dăltiţă 
în lutul încă moale și aplicat pe suprafața vasului.Întradevăr, s-au găsit 
cioburi și vase de „terra sigillata”în mai toate locurile în care se simțea 
puterea Imperiului Roman, din Insulele Britanice și până în zona 
Munților Carpați, dar și până la partea nordică a continentului 
Africanși Asia. Astfel se naște întrebarea dacă asemenea obiecte 
casnice de lux se fabricau oriunde romanii își creau aşezări, sau erau 

fabricate în Italia și exportate către regiunile cucerite ( galice, 
germanice, dacice, etc.). Arheologii au studiat timp de decenii 
proveniența acestor vase de „terra sigillata” care se găsesc în zone atât 
de îndepărtate de Roma și de obicei sunt descoperite foarte 
fragmentate. Probabil că vasele care au fost fabricate cu mai mare 
măiestrie (mai sofisticate) și care prezintă eventual scene de viața 
urbană romană, au fost realizate mai aproape de capitala imperiului și 
au fost aduse în provincii de către persoane importante ale Romei.Din 
această ultimă categorie de vase se pare că face parte și cel descoperit 
în Franţa și care s-ar putea săînsemne o pagină de istorie importantă 
pentru neamul nostru, chiar dacă a fost găsit într-un colţ opus al 
Europei.Witte și Adrien de Longperier sunt doi cercetători care au 
prezentat într-o ședinţă a Societaţii Naţionale de Antichităţi a Franței, 
la data de 6 aprilie 1870, o descriere a fragmentelor vasului de lut 
descoperit la Blain, precum și o încercare de a descifra inscripțiile 
latine ce se văd reliefate pe fragmentul principal. Aceștia vorbesc de 
fapt despre două fragmente de vas, pe suprafața cărora se găsesc trei 
grupe de semne ce abia pot fi întrezărite.„Pe primul fragment - spunea 
domnul Witte - se vede sub buza superioară a vasului corpul unui 
războinic decedat, întins pe jos, fără veșminte pe el și ținând încăîn 
brațul stâng un scut rotund. O parte a brațului este înfăşurată cu o 
pânză. De fiecare parte a corpului războinicului se vede câte o suliţă. 
„Spre stânga se pot citi trei litere: „TOR”, iar deasupra războinicului 
scrie „DECIBAL”!Spre dreapta se vede o lungă inscripție pe mai 
multe rânduri, din păcate trunchiată, probabil conţinând următoarele 
litere: „N / DVSAIIVBI / DECIBALE / DVMENSVS / PEVBR / NV 
/ COVI / FV”. Lângă acest text și sub alte două litere „BI”, care 
termină al doilea rând, se zăreşte un personaj, probabil femeie, care 
trage după ea, legat cu un lanț, un personaj fără haine, ce merge cu 
capul aplecat, într-o poziție umilitoare.Pe cel de al doilea fragment, 
care pare a fi în continuarea scenei cu femeia și bărbatul înlănţuit, se 
poate citi în partea de sus textul „IMPPART”, iar sub acesteșapte 
litere este reprezentat un conducător roman stând în picioare, cu faţa 

spre stânga, rezemat într-o lance (hasta) și întinzându-și mâna dreaptă 
către femeia probabil îngenunchiatăîn faţa sa (se observă doar capul 
respectivului personaj feminin).Această ultimă reprezentare grafică 
amintește de unele desene de pe monede romane, cu titlul 
„RESTITVTOR”, dat unor împărați ca Adrian, Aurelian etc.Cei doi 
cercetători nu s-au îndoit de semnificațiile desenelor de pe acest vas: 
este vorba de victoriile în expediţiile militare ale lui Traian. Ei cred 
căîntâi grupă grafică se referă la regiunile germanice, a doua grupă 
grafică la Dacia și a treia la Parthia. În contradicție cu afirmațiile lor 
despre întâiul fragment de inscripție, acești cercetători au dedus că ar 
fi vorba despre următorul text: „imperaTOR. DECIBAL.”, deci 
așadar, numele regelui dac învins de Traian.Pe a doua și cea mai lungă 
inscripție aceștia au dedus că scrie: „zarmigeDVSAM VBI 
DECIBALE DVMENVS (probabil în loc de Dominus) REX ... CO 
Victus”.În sfârșit, cele 7 litere de deasupra celui de-al treilea grup 
grafic reprezintă, în reconstituirea acelorași cercetători, cuvintele 
„IMPerator PARThicus”.Un cercetător al vremii, Wilhelm Froehmer, 
pasionat de istoria și antichitățile României, a realizat o reproducere 
(desen) după fragmentele originale de vas lipite, reprezentare grafică 
verificată pentru conformitate cu o copie fidelă realizată din ghips(?), 
executată la Nantes și depusă la Muzeul de Antichități Galo-Romane 
din St.Germain-en-Laze, în acea perioadă. Acest desen reprezintă 
ambele fragmente descoperite, precum și alte fragmente mici care au 
fost alipite la reconstituirea artefactului.Însă nu reprezintă toate 
fragmentele.În această schiță nu se observă primul grup grafic, 
respectiv războinicul căzut între cele două suliţe, despre care cei doi 
cercetători spuneau că există pe fragmentele din vas. Totuși în schiţă 
se observă cuvântul „DECIBAL”. Bineînțeles, din spusele celor doi 
cercetători rezultă clar ce era reprezentat în prima figură grafică de pe 
vas, adică sfârșitul tragic al ultimului rege dac, Decebal.Literele de la 
stânga cuvântului „DECIBAL”, pe care cercetătorii le descriu ca fiind 
grupul de litere „TOR”, dar care în desen apar ca „TGA”(?), dar și 
cuvântul „DECIBAL”, ambele asociate de cercetătorii vremii cu 

victoriile din zonele germanice ne duc la ideea că probabil o parte din 
concluziile acestor cercetători din acea perioadă sunt total 
neîntemeiate, fiindcă mai mult ca sigur războinicul căzut și care ține 
încă scutul în mână reprezintă pe eroicul apărător al Daciei.Nu 
cutezăm a afirma că decifrăm sensul enigmaticelor imagini de pe acest 
vas, dar măcar se pot face câteva presupuneri. A.I. Odobescu credea 
că acestea reprezintă câteva scene din ultimele clipe ale regelui 
războinic dac.Odobescu afirmă că în prima scenă este înfăţişat regele 
dacilor, care îşi ia viaţa atunci când îşi vede ţara cucerită de 
contropitorii romani.În scena următoare ar fi înfăţişată o altă căpetenie 
dacică (poate chiar având legături de sânge cu regele dacilor), cu capul 
plecat şi păşind umilă şi înlănţuită.Scena a treia ar prezenta o femeie 
din neamul dacilor îngenunchiată în faţă cuceritorului Train, probabil 
expresia simbolică a victoriei şi a supunerii strămoşilor noştri.Prin 
analogie, este posibil ca şi partea lipsă a vasului de la Blain să fi 
ilustrat scene asemănătoare şi legate de aceleaşi evenimente 
istorice.De ce afirmăm aceasta?Pentru că este foarte posibil ca victoria 
asupra aprigilor daci să fi produs o atât de puternică impresie la Roma, 
încât artele din întreg imperiul roman să fi fost influenţate într-o mare 
măsură în privinţa subiectelor care erau prezentate în diversele creaţii 
ale artiştilor şi meşteşugarilor acelor vremuri. Maiestuoasele 
monumente ridicate la Roma pentru a păstra acest triumf în memoria 
pietrei, pentru sute sau mii de ani, au influenţat cu siguranţă şi mica 
industrie, precum şi artele, care încercau a reproduce în decoraţiunile 
lor scene de legendă ce preocupau întreaga lume romană. Bineînţeles, 
se ştie că era în obicei a fi înfăţisate pe diverse obiecte sau 
monumente, mai mari sau mai mici, cele mai notabile evenimente din 
viaţa Romei, unele dintre aceste vestigii istorice păstrându-se până în 
zilele noastre.Astfel de scene se regăsesc şi pe Columna lui Traian sau 
Arcul de Triumf a lui Traian din Ancona, care reprezintă una dintre 
moștenirile monumentale romane cele mai prețioase. De aici plecase 
împăratul Traian în victoriosul război contra dacilor, episod care se 
poate vedea pe unul din basoreliefurile existente pe Columna lui 

Traian de la Roma.Vasul de la Blain, poate adus de vreun luptător 
roman până în îndepărtatele ţărmuri ale Franţei de astăzi, reprezintă cu 
siguranţă un astfel de monument, fiindcă a străbătut timpul pentru a ne 
face cunoscută încă o dată vitejia strămoşilor noştri.România ar trebui 
să acorde o mai mare atenţie acestui vas şi a altor relicve istorice 
asemănătoare, pierdute sau uitate pe meleaguri atât de îndepărtate, 
vestigii parcă rupte din sufletul neamului. Chiar dacă în marmura 
Columnei lui Traian stau scrise evenimente importante, ca într-o mare 
carte de istorie, și pe acest vas din lut roşu terra sigillatastă scrisă o 
pagină a trecutului nostru tumultos ce nu trebuie uitată. 
Sursa: hartacomorii.blogspot.ro  

